অন্তঃসত্ত্বা গুলিবিদ্ধ: মূল আসামিসহ ৩ জন মাগুরায় নেয়া হয়েছে
জেলা প্রতিনিধি | মঙ্গলবার, আগস্ট ৪, ২০১৫
নাজমা-বেগমমাগুরা: অন্তঃসত্ত্বা নারী ও শিশু গুলিবিদ্ধ এবং এক আ.লীগকর্মী নিহতের মামলার প্রধান আসামি ছাত্রলীগ নেতা সুমন ও নারায়ণগঞ্জ সাইনবোর্ড থেকে গ্রেপ্তারকৃত বাপি ও সাগর নামে দু’সহোদরকে মাগুড়া ডিবি অফিসে আনা হয়েছে।
মাগুরা ডিবির ওসি ইমাউলহক সাংবাদিকদের এ খবর নিশ্চিত করেছেন।
এর আগে মামলার তদন্তকারী অফিসার মাগুরা ডিবির ওসি ইমাউল হক সোমবার সোয়া ৪টার দিকে সুমন সেনকে ঢাকা র‌্যাব-৪ ক্যাম্প থেকে গ্রহণ করেন।
মাগুরার অতিরিক্ত পুলিশ সুপার তারিকুল ইসলাম জানান, এদের মঙ্গলবার আদালতে হাজির করে রিমান্ডের আবেদন করা হবে। বাকিদের গ্রেপ্তারের চেষ্টা চলছে। অচিরেই তাদের গ্রেপ্তার করে আইনের হাতে তুলে দেয়া হবে।
উল্লেখ্য, গত ২৩ জুলাই মাগুরা শহরের দোয়ারপাড় এরকায় যুবলীগ পরিচয়দানকারী কামরুল ভূঁইয়া ও ঠিকাদার আজিবর, স্কুলের পিয়ন মোহম্মদ আলী গ্রুপের মধ্যে সংঘর্ষ হয়। এ সংঘর্ষের সময় প্রতিপক্ষের গুলিতে কামরুল ভূঁইয়ার ৭ মাসের অন্তঃসত্ত্বা ভাবি ও পেটের বাচ্চা গুলিবিদ্ধ হয়। এ সময় কামরুল ভূঁইয়ার চাচা মোমিন ভূঁইয়া গুলিতে নিহত হন। এ ঘটনায় ১৬ জনের বিরুদ্ধে সদর থানায় এ মামলা হয়েছে। এ পর্যন্ত পুলিশ মোট ৬ জনকে গ্রেপ্তার করেছে।